text: отызыншы гвардиялық атқыштар дивизиясы, 1941 ж. наурыз айында семей, өскемен, алматы қалаларында жасақталған. алғашында 238-атқыштар дивизиясы деп аталды. 1942 ж. 24 мамырда о. г. а. д. болып қайта құрылды. дивизияның алғашқы командирі ген.-лейтенант г.п. коротков болды. соғыстың алдында дивизия шекара күзетінде болған. *1941 ж. қазанда батыс майдан әскерлерінің құрамында мәскеу бағытын қорғауға қатысты. *дивизия бөлімдері 18 қазанда алексин қ-ның маңындағы средняя ст-ның түбінде алғаш рет жаумен шайқасып, оның моторлы күштеріне қарсы табанды ұрыс жүргізді. *кейін дивизия жауынгерлері погорелое қалашығының түбінде (1942) болған ұрыстарға, 1943 ж. ржев бекінісін талқандауға, 1944 ж. калинин облысының батыс бөлігі мен латвияны жаудан азат ету ұрыстарына қатысты. *кеңес әскери құрамаларымен бірге жау әскерлерінің курляндия тобын талқандауға ат салысты. *о. г. а. д. соғысты балтық т. жағалауында аяқтады. *герман әскеріне қарсы күресте көрсеткен ерлігі үшін дивизияның туына қызыл ту ордені тағылып, *ржев қ-н азат етуге байланысты ржевтік деп аталды. соғыстан кейін 1946 ж. мамырда таратылды. портной с.и., 30-я гвардейская стрелковая рижская краснознаменная дивизия, рига, 1972; потапов а., гладышев п., огненный путь, а.-а., 1980.